Kluzz

Kluzz er et norsk magasinprogram for ungdom som gikk på NRK Fjernsyn fra 1985 til 1988. Programmet innehold aktuelle ungdoms-relaterte emner og popmusikk. Programmet gikk en gang i måneden og ble sendt vekselvis med Diskuteket og en del andre enkeltprogrammer for ungdom. Målgruppen var ungdom mellom 14 og 24 år.

Kluzz gikk på onsdager og ble den første tiden ledet av Connie Barr, Hanne Kirsebom Pettersen og Terje Myklebost. Myklebost var også programansvarlig, sammen med Eivind Aaeng.VG - TV Rampelys (09.01.1985)Dagbladet - selvportrettet (28.09.2001) Bjørn Haavind var prosjektleder.

Innhold
Kluzz var først og fremst et studiobasert program, men de sendte også en del innkjøpte og egenproduserte innslag av forskjellig art, blant annet musikkvideoer. De hadde også faste spalter. En av disse het «Satt på spissen», som var innslag hvor ungdom kunne si sin hjertens mening. En annen spalte var «Du spør», der ungdom kunne får svar fra fagfolk på forskjellige emner.Aftenposten morgen - Nytt ungdomsmagasin med ferske fjes (9.1.1985, s.51) En tredje var kalt «I stolen». Her skulle en aktuell gjest utspørres av ungdom over et aktuelt tema.Aftenposten morgen - Kluzz med Roger Ruud (6.3.1985, s.59) Redaksjonen sendte også ut reportere for å besøke ulike ungdomskulturer rundt om i landet. Hver episode hadde forøvrig ett gjennomgangstema som satte sitt preg på den enkelte sendingen.Aftenposten morgen - Kluzz har funnet stilen (6.2.1985, s.55) Det ble også sendt noen ekstrautgaver med bare musikk. I 1986 kjørte redaksjonen en «Stump røyken»-kampanje som var fordelt på åtte korte spesialprogrammer. Kampanjen var i hovedsak rettet mot programlederne selv.Aftenposten morgen - Stump røyken med Kluzz (5.2.1986, s.63) I starten var Kluzz et program med forholdsvis mye alvor og debatt. Dette ble det noe nedtonet etter at NRK høsten 1985 lanserte ungdomsprogrammet Diskuteket.Aftenposten morgen - Kluzz mot rasisme (11.9.1985, s.63)

Programredaksjonen bestod av en gruppe på ni personer. I tillegg hadde de en rådgivergruppe på 15 ungdommer fra forskjellige miljøer.Aftenposten morgen - Sterk satsing i norsk TV (11.12.1984, s.63) Robert Stoltenberg var også tilknyttet redaksjonen.NRK - Historien om geniet (4.10.2000) Første program ble åpnet av daværende kulturminister Lars Roar Langslet.

Det ble i alt sendt 33 ordinære programmer av Kluzz samt en del spesialprogrammer.

Programmet hadde rundt en million seere.Aftenposten weekend - Kluzz med østens ro (17.10.1987, s.5)

Etterfølger
Kluzz etterfulgte ungdomsmagasinet Flimra og ble i 1989 etterfulgt av VVP.Aftenposten morgen - Garrantert fritt for pekefingre (11.1.1989, s.41)

Programledere
 Connie Barr (1985–1987)
 Hanne Kirsebom Pettersen (1985–1986)VG - TVprogram onsdag, NRK, kl 21:35 (4. feb. 1987)
 Terje Myklebost (1985–1986)
 Hans-Olav Thyvold (1986–1987)
 Sunniva Nervik (1986–1988)
 Leif Holst Jensen (1987–1988)VG - TV-rampelys (7. okt. 1987)
1. Se nøye på Leif Holst Jensen (21). Kveldens nye programleder i ungdomsmagasinet «Kluzz» kan bli høstens TV-helt for ungdommen. Selv tror han ikke det. I målgruppen av ungdom fra 14 til 24 år er det et klart ønske om å få «Kluzz» oftere i TV-ruta.
2. I målgruppen av ungdom fra 14 til 24 år er det et klart ønske om å få «Kluzz» oftere i TV-ruta.

Andre faste aktører
 Johanne Sundby – studiolege
 Per Schioldborg – psykolog

Gjester
Kjente personer som var gjester i programmet.
Kjell Pettersen (1985 og 1986)
Dag Erik Pedersen (1985)
Roger Ruud (1985)
Odvar Nordli (1985)
Linn Ullmann (1985)
Amanda Redington (1985)
Jens Stoltenberg (1986) (som formann i AUF)
Iggy Pop (1986)
Frederic Hauge (1987 og 1988)

Musikkinnslag
Kjente musikkvideoer
«We Are the World» av USA for Africa (10. april 1985)
«Out in the Fields» av Gary Moore and Phil Lynott (1985)
«Seven Seas» av TNT (1985)
«It's Alright» av Eurythmics (1986)
«Carmen» av Dollie de Luxe (1986)
«Hunting High and Low» av A-ha (1986) (verdenspremiere)
«Musique Non-Stop» av Kraftwerk (1986)
«Big Time» av Peter Gabriel (1987)
«With or Without You» av U2 (1987)Opptredener i studio
Creation (1985)
Return (1985)
deLillos (1987)
Backstreet Girls (1987)Andre musikkinnslag
Utdrag fra konsert med Prince (1986)
Intervju med Iggy Pop som var på norgesbesøk. (1986)
Utdrag fra konsert med Leonard Cohen (1988)
Konsertvideo med DumDum Boys (1988)

Referanser

Eksterne lenker

Kategori:Norske ungdomsprogrammer på TV
Kategori:TV-produksjoner på NRK
Kategori:Norske TV-produksjoner fra 1980-årene